Мая мама вучыла мяне, што капусту на зіму трэба шаткаваць у мужчынскі дзень: панядзелак, аўторак, чацьвер. Хлеб нельга перакульваць подам дагары, каб хто заўчасна не памёр. Соль не рассыпаць, каб не пасварыцца. А як пойдзеш у лес, трэба прыпомніць, у які дзень сёлета было Зьвеставаньне, каб не ўкусіла гадзюка. Калі ў хаце якая згуба, трэба прасіць Сьвятога Антоні, каб ён памог адшукаць.